English: Thank you very much, Rhun. Certainly, things have changed since the pandemic hit. The fact that we are all using technology in an entirely different way as compared to how we were using it before the pandemic means that there are possibilities now that weren't in place before the pandemic. We want to take advantage of those opportunities to transform the system going forward. But you're right, what we need is to develop sustainable services in the long term and that's why what we intend to do here is to increase capacity. And you talk about transformation; well, that's what we're trying to do, to transform, but the public needs to come with us on this too, to understand that we do have to do things differently and that the way that we have done things in the past - people just taking it for granted that they would be receiving care in a hospital, for example - will change. We want the care to be taking place closer to the people, we want the diagnostics to happen in the community, and that they'll only attend hospital if they generally have to do so. So, we have a priority in terms of diagnosis and treatment, and that is important, because there are many people waiting for their initial diagnosis. We need to know who is waiting, to find out whether that is going to be a serious problem or not, and that's why we are focusing on that during the first few months. As you know, major funding has gone into the care service. There will be a need for more, certainly, but as you are aware, for the first time we are paying the real living wage to those people who work in this sector. And that's the greatest challenge, I believe, in terms of care, namely to pay people a fair wage, because it's in that way that we will attract more people into the system. But we are working with Plaid Cymru to come up with a programme on how we will go about looking at care in the longer term. What we've tried to do here is to put in place measures and targets that are realistic, but that also give people hope, and that is vital. At the moment, people don't know what to expect, but with these targets, I hope that they will get a better idea. And it's really important, and I want to make it clear, particularly with regard to orthopaedics, for example - we have to be aware that we are still in a crisis situation. You only need to go to A&E on a Friday evening, as I did last Friday, just to see the pressure on them, and you can see why people are cancelling operations, because there is so much pressure at the back door. And so having beds is vital if you're going to continue and go forward. So, in terms of orthopaedics, for example, what we'll be doing is changing the way that we do this, to ensure that there are organisations and services provided where we see a great many cataract procedures done swiftly; the same with orthopaedics, as we intend to develop, for example, a centre in Swansea for that. But it's also important that people understand that the median wait at the moment is 42 weeks. So, even though some people are waiting very long, the median wait is 42 weeks. So, it is important that people do understand that too. Technology and the way that the systems communicate with each other - once, again, we've been discussing that this week. Again, it's difficult to switch that on overnight, but there are plans in place, and I've tried to apply pressure to see whether we can move more swiftly with regard to those systems. And in terms of workforce planning, you'll be aware that we have a programme, but what's important is that there is an action plan associated with that programme. That's why we're working with HEIW. And part of what we're going to be putting in place here is to ensure that we are entirely clear in terms of the workforce that we need to have in place. And I'm sure that the committee will be interested in seeing what we intend to do in that field.
Welsh: Diolch yn fawr, Rhun. Yn sicr, mae pethau wedi newid ers i'r pandemig fwrw. Mae'r ffaith ein bod ni i gyd yn defnyddio technoleg mewn ffordd hollol wahanol i'r ffordd roedden ni cyn y pandemig yn golygu bod yna bosibiliadau nawr nad oedd yna cyn y pandemig. Ac felly rŷn ni eisiau manteisio ar y rheini er mwyn newid y system ymlaen. Ond rŷch chi'n eithaf reit, beth sydd angen arnon ni yw datblygu gwasanaethau sy'n gynaliadwy am y tymor hir a dyna pam taw beth rŷn ni'n bwriadu ei wneud fan hyn yw cynyddu capasiti. Ac rŷch chi'n sôn am drawsnewid; dyna beth rŷn ni'n trial gwneud yw trawsnewid, ond mae eisiau i'r cyhoedd ddod gyda ni ar hwn hefyd, i ddeall bod rhaid inni wneud pethau'n wahanol a bod y ffordd rŷn ni wedi gwneud popeth yn y gorffennol - pobl yn jest cymryd yn ganiataol mai yn yr ysbyty fyddan nhw'n cael gofal - mae hwnna'n mynd i newid. Rŷn ni eisiau i'r gofal fod yn agos at bobl, rŷn ni eisiau i'r diagnostics ddigwydd yn ein cymunedau ni, a dim ond mynd i'r ysbyty os oes wirioneddol angen gwneud hynny. Felly, mae blaenoriaeth gyda ni o ran diagnosis a thriniaeth, ac mae hwnna yn bwysig, achos mae yna lot o bobl yn aros am eu diagnosis cyntaf. Mae eisiau inni wybod pwy sy'n aros, er mwyn gwybod os yw hwnna'n mynd i fod yn broblem ddifrifol neu beidio, ac felly dyna pam rŷn ni'n canolbwyntio ar hynny yn ystod y misoedd cyntaf. Mae, fel y gwyddoch chi, arian mawr eisoes wedi mynd mewn i'r gwasanaeth gofal. Bydd angen mwy, yn sicr, ond fel rŷch chi'n ymwybodol, rŷn ni am y tro cyntaf yn talu'r real living wage i'r bobl sy'n gweithio yn y sector yma. A dyna yw'r her fwyaf, dwi'n meddwl, o ran gofal - talu cyflog sy'n deg i bobl, achos yn y ffordd yna y byddwn ni'n denu mwy o bobl i mewn i'r system. Ond rŷn ni yn gweithio gyda Plaid Cymru i ddod lan â rhaglen ar sut y byddwn ni'n mynd ati i edrych ar ofal yn y tymor hir. Beth rŷn ni wedi ceisio ei wneud fan hyn yw rhoi mesurau a thargedau mewn lle sy'n realistig, ond sydd hefyd yn rhoi gobaith i bobl, ac mae hynny'n hollbwysig. Ar hyn o bryd, dyw pobl ddim yn gwybod beth i ddisgwyl, ond gyda'r targedau yma, dwi'n gobeithio y byddan nhw'n cael gwell syniad. Ac mae e'n rili bwysig, a dwi eisiau ei gwneud hi'n glir, yn enwedig gyda orthopaedics, er enghraifft - mae'n rhaid inni fod yn ymwybodol, rŷn ni'n dal mewn sefyllfa sydd yn eithaf argyfyngus. Does dim ond angen ichi fynd i A&E ar nos Wener, fel y gwnes i ddydd Gwener diwethaf, jest i weld y pwysau arnyn nhw, ac mi allwch chi weld pam fod pobl yn canslo operations, achos bod yna gymaint o bwysau wrth y drws cefn. Felly, mae cael gwelyau yn hollbwysig os ydych chi'n mynd i barhau. Dyna pam, o ran orthopaedics, er enghraifft, beth fyddwn ni'n ei wneud yw newid y ffordd rŷn ni'n gwneud hyn, i sicrhau bod yna wasanaethau yn cael eu darparu, lle byddwn ni'n gweld lot o cataracts yn cael eu gwneud mewn ffyrdd cyflym; yr un peth gydag orthopaedics, fel rŷn ni'n bwriadu datblygu, er enghraifft, yn Abertawe. Ond mae'n bwysig hefyd fod pobl yn deall mai'r median wait ar hyn o bryd yw 42 o wythnosau. Felly, er bod rhai pobl yn aros yn hir, y median wait yw 42 o wythnosau. Felly, mae hi'n bwysig bod pobl yn deall hynny. Mae technoleg a'r ffordd mae'r systemau'n siarad gyda'i gilydd - unwaith eto, rŷn ni wedi bod yn trafod hwn yr wythnos yma. Unwaith eto, mae'n anodd troi hwnna ymlaen dros nos, ond mae yna gynlluniau mewn lle a dwi wedi trio rhoi pwysau ymlaen i weld os gallwn ni symud yn gyflymach yn y system yna. Ac o ran cynllunio'r gweithlu, byddwch chi'n ymwybodol bod rhaglen gyda ni, ond beth sy'n bwysig yw bod yna action plan i'r rhaglen yna. Dyna pam rŷn ni'n gweithio gyda HEIW. A rhan o beth rŷn ni'n mynd i'w roi mewn lle fan hyn yw gwneud yn siŵr ein bod ni'n hollol glir ynglŷn â beth yw'r gweithlu sydd angen ei roi mewn lle. Ac felly dwi'n siŵr byddai gan y pwyllgor ddiddordeb gweld beth rŷn ni'n bwriadu ei wneud yn y maes yna.